Bo‘ston

Bo‘ston (uzbeksce Bo‘ston; karakalpaksce Bustan, Бустан; rusce Бустан / Bustan) je město w republice Karakalpakstan na zapadźe Uzbekistana. Je zarjadniske sydło Ellikqal'askeho wobwoda. Leži w pusćinje Kyzylkum něhdźe 25 kilometrow sewjerowuchodnje wot města Beruniy a něhdźe 140 kilometrow juhowuchodnje Nukusa. Ma něhdźe dwanaće tysac wobydlerjow. Wot lěta 1983 měšćanske prawa.